Pe 2 iulie 2019, s-a produs o eclipsă totală de Soare vizibilă de la observatorul ESO din La Silla, în deșertul Atacama din Chile.
ESO a invitat aproximativ 25 de comunicatori și educatori științifici pentru a observa și documenta
această ocazie rară din La Silla.
Episodul 209 ESOcast // Informare publică și știință în timpul eclipsei solare totale din La Silla
Eclipsele solare totale reprezintă un fenomen rar, care apare
într-un anumit loc doar o dată la 360 de ani.
Istoric, eclipsele solare totale au fost observate doar de două ori cu ajutorul unor observatoare profesionale mari.
În 1961 de la Observatorul din Haute-Provence
din Franța, și în 1991 la Observatorul Mauna Kea din Hawaii.
Aceste evenimente au un mare impact asupra oamenilor care au avut șansa să le observe
și permit de asemenea efectuarea unor experimente științifice speciale.
Din acest motiv, ESO a invitat aproximativ 25 de oameni de știință,
comunicatori și educatori pentru observarea și documentarea eclipsei în La Silla,
cu sprijinul departamentului de comunicare al ESO
și beneficiind de cerul senin din La Silla,
precum și de infrastructura și resursele de aici.
Împreună cu camere și telescoape de la 700 de membri ai publicului și mai mult de 60 de jurnaliști,
cinci grupuri diferite au ținut evenimente educative și științifice în acea zi.
Aceștia au avut un loc pregătit pe versantul muntelui La Silla, puțin mai jos de centrul de primire a vizitatorilor
dar și pe platforma New Technology Telescope (telescopul cu tehnologie nouă),
NTT pe scurt.
Bineînțeles, așteptările au fost mari.
Experimentul nostru a cuprins șapte camere și cinci telescoape, și a încercat să acopere mai multe aspecte ale cercetării solare,
a educației legate de Soare și a diseminării informației către public.
Experimentul nostru încearcă să studieze și să înțeleagă mai bine partea interioară a coroanei solare, atmosfera solară și cromosfera.
Acest telescop va observa Soarele pe durata eclipsei, pentru a măsura poziția stelelor din jurul Soarelui
în vederea măsurării efectului relativității generale.
Această eclipsă este foarte importantă pentru mine, deoarece repetăm exact același
experiment realizat acum un secol de către Eddington pentru
demonstrarea teoriei relativității generale.
Eperimentul meu va măsura polarizarea liniară
a coroanei solare. Coroana se modifică la fiecare eclipsă și noi încercăm să observăm cum anume se modifică.
Cred că vom putea observa
cum se modifică coroana solară în funcție de activitatea solară.
Soarele se află într-o stare de activitate minimă, iar activitatea sa va crește în câțiva ani.
Astfel că vom putea vedea cum se modifică coroana solară.
Telescopul MTT, unul dintre cele două telescoape din clasa de 4 metri din La Silla, a fost îndreptat
cu mult curaj chiar către Soare, pe durata eclipsei.
Este foarte interesantă observarea eclipsei de aici din La Silla, pentru că putem folosi un telescop foarte puternic,
cu diametrul de 3,5 metri, care ne permite observarea detaliilor foarte fine din coroana solară.
Mulțumită acestui telescop puternic,
am putea descoperi noi linii spectrale în coroana solară și astfel am putea afla lucruri noi despre Soare.
Trebuie multă grijă atunci când îndreptăm un telescop atât de mare către Soare.
Avem încredere în specialiștii de aici din La Silla că vor manevra rapid telescopul în altă direcție atunci când Soarele va reapărea.
Și a venit și clipa cea mare: momentul totalității.
S-au realizat două webcast-uri și o sesiune Google Hangout, inclusiv un webcast special lung de 4 ore
care a urmărit desfășurarea întregii eclipse.
Până la apus.
Inclusiv raza verde.
Experimentele realizate pe durata eclipsei totale de Soare au avut rezultate foarte deosebite și interesante.
Stelele din preajma Soarelui eclipsat au indicat schimbarea de direcție a luminii stelare îndepărtate
datorită imensului câmp gravitațional solar, și astfel au reconfirmat teoria relativității generale.
Primele măsurători
ale ionosferei terestre au avut loc pentru documentarea modificărilor cauzate de tranzitul umbrei lunare
pentru observarea neregularităților ionosferei pe durata eclipsei.
Pe baza măsurătorilor de polarizare, a fost generată o hartă a polarizării coroanei.
Polarizarea este mai mică la polii Soarelui și mai pronunțată la ecuatorul solar.
Observații interesante au fost făcute și asupra spectrului solar și în special asupra liniilor spectrale ale elementelor precum fierul, calciul, heliul și hidrogenul.
Observarea și documentarea eclipsei solare totale de la Observatorul din La Silla a fost o experiență incredibilă
pentru toți cei implicați.
Contribuțiile și descoperirile celor 25 de oameni de știință,
comunicatori și educatori, vor ajuta la înțelegerea mai profundă a acestor fenomene rare
iar telescopul NTT a supraviețuit fără a lua foc!
Tradus de Răzvan NEAGOE.